Evanđelje po Mateju (Šarić)/Glava 11.
1 Kad je Isus bio svršio ove pouke dvanaestorici učenika svojih, otide odatle dalje, da uči i propovijeda po tamošnjim gradovima. 

2 Kad je Ivan u tamnici čuo o djelovanju Kristovu, posla dvojicu učenika svojih 

3 I upita ga: "Jesi li ti onaj, koji ima doći, ili drugoga da čekamo?" 

4 Isus im odgovori: "Idite i javite Ivanu, što čujete i vidite: " 

5 Slijepi vide, hromi hodaju, gubavi se čiste, gluhi čuju, mrtvi ustaju, siromašnima se navješćuje Radosna vijest. 

6 Blagoslovljen je onaj, kome ja nisam povod spoticanja!" 

7 Kad oni odoše, reče Isus mnoštvu naroda o Ivanu: "Što ste izašli u pustinju? Da vidite zar trsku, koju ljulja vjetar tamo i vamo? 

8 Ili što ste izašli? Da vidite zar čovjeka u mekim haljinama? Ne, ljudi, koji nose meke haljine, na kraljevskim su dvorima 

9 Što ste dakle izišli? Da vidite zar proroka? Da, ja vam kažem, više nego proroka. 

10 On je onaj, o kojem stoji pisano:, Eto, ja šaljem glasnika svojega pred tobom, da pripravi put tvoj pred tobom., 

11 Zaista, kažem vam: "Između onih, koji su rođeni od žene, nije ustao veći od Ivana Krstitelja. Ipak je najmanji u kraljevstvu nebeskom veći od njega. 

12 Od dana Ivana Krstitelja do sada trpi kraljevstvo nebesko silu, i silnici gledaju da ga ugrabe. 

13 Jer su svi proroci i zakon do Ivana proricali o tom. 

14 A on je, ako hoćete prihvatiti, Ilija, koji ima doći 

15 Tko ima uši, neka čuje! 

16 S kim da prispodobim ovaj rod? On je kao djeca, što sjede na trgu i dovikuju drugima: " 

17 , Mi smo vam zasvirali, i vi nijeste igrali; mi smo tužaljke zapjevali, i vi nijeste plakali., 

18 Ivan je došao: "on nije jeo i nije pio; i reklo se je: "On je opsjednut od đavla. 

19 Sin čovječji došao je, on jede i pije, i kaže se: "Gle izjelice i pijanice, prijatelja carinicima i grješnicima! Ali mudrost opravdaše djela njezina." 

20 Tada uze koriti gradove, u kojima su se bila dogodila mnoga čudesa njegova, a koji se ipak nijesu bili obratili. 

21 "Teško tebi, Korozaine! Teško tebi, Betsaido, jer da bi se bila dogodila u Tiru i Sidonu čudesa, što su se dogodila u vama, oni bi već davno bili činili pokajanje u vreći i pepelu. 

22 Ali vam kažem: "Tiru i Sidonu lakše će biti u dan suda negoli vama. 

23 I ti, Kafarnaume, zar ćeš se do nebesa podići? U podzemni svijet sići ćeš, jer da bi se bila u Sodomi dogodila čudesa, što su se dogodila u tebi, stajala bi još do današnjega dana. 

24 Ali vam kažem: "Zemlji Sodomi lakše će biti u dan suda negoli tebi." 

25 U ono vrijeme progovori Isus i reče: "Slavim te, Oče, Gospodine neba i zemlje, što si ovo skrio od mudrih i razumnih, a objavio malenima. 

26 Da, Oče, tako je bilo tebi milo. 

27 Sve je meni predano od Oca mojega. Nitko ne pozna Sina, nego jedino Otac, i nitko ne pozna Oca, nego jedino Sin i onaj, kojemu to Sin hoće objaviti. 

28 Dođite k meni svi, koji ste umorni i opterećeni, ja ću vas okrijepiti. 

29 Uzmite jaram moj na sebe i učite se od mene; jer sam ja krotak i ponizan srcem naći ćete pokoj dušama svojim. 

30 Jer je jaram moj blag i breme moje lagano." 

Evanđelje po Mateju (Šarić)